Amazon Summer Sale 2019: OnePlus 6T, Xiaomi Mi A2, iPhone X सहित कई स्मार्टफोन पर छूट  
Amazon Summer Sale 2019 में स्मार्टफोन के अलावा अन्य प्रोडक्ट पर भी छूट 
OnePlus 6T अब तक के सबसे सस्ती कीमत में उपलब्ध 
कई बजट हैंडसेट भी हुए और सस्ते
Amazon Summer Sale 2019 का आगाज़ हो गया है, लेकिन सिर्फ प्राइम मेंबर्स के लिए है। आम ग्राहकों के लिए इस सेल की शुरुआत आज मध्यरात्रि से होगी और यह मंगलवार 7 मई तक चलेगी। चार दिनों तक चलने वाली इस सेल में मोबाइल फोन्स, इलेक्ट्रॉनिक डिवाइस, अमेज़न डिवाइस और अन्य प्रोडक्ट पर छूट व ऑफर्स दिए जाएंगे। Amazon की ओर से पेमेंट और एक्सचेंज ऑफर्स भी दिए जा रहे हैं। इसके अलावा SBI क्रेडिट और डेबिट इस्तेमाल करने पर 10 प्रतिशत अतिरिक्त डिस्काउंट मिलेगा। इस बैंक के कार्ड के साथ सर्वाधिक 1,500 रुपये की छूट मिलेगी।
वैसे तो अमेज़न समर सेल में कई ऑफर्स और डील्स हैं। लेकिन हमने अपने पाठकों के लिए स्मार्टफोन से संबंधित ऑफर्स की सूची तैयार की है। लेकिन एक बात ध्यान रहे कि शुक्रवार को इसका फायदा सिर्फ अमेज़न प्राइम मेंबर्स उठा पाएंगे। यही ऑफर शनिवार से आम यूज़र्स के लिए उपलब्ध होंगे।


अमेज़न समर सेल 2019 में OnePlus 6T (8 जीबी, 128 जीबी) को 32,999 रुपये (एमआरपी 41,999 रुपये) में बेचा जा रहा है। यही वेरिएंट आम तौर पर 37,999 रुपये में बिकता है। एसबीआई कार्ड इस्तेमाल करने पर अतिरिक्त डिस्काउंट भी मिलेगा जिसके बाद प्रभावी कीमत 31,499 रुपये हो जाएगी।
बता दें कि कंपनी 14 मई को भारतीय मार्केट में OnePlus 7 को भी लॉन्च करेगी। अगर आप बहुत ज़्यादा पैसा नहीं खर्चना चाहते हैं तो वनप्लस 6टी इस कीमत में बेहतरीन डील है।

अमेज़न सेल में ऐप्पल के iPhone X को 69,999 रुपये (एमआरपी 91,900 रुपये) में बेचा जा रहा है। देखा जाए तो आईफोन X अब तक इतने सस्ते में नहीं बिका है। इसके अलावा Amazon पर iPhone X को बिना ब्याज वाले ईएमआई विकल्प के साथ भी खरीदा जा सकता है।
iPhone X में 5.8 इंच का ओलेड डिस्प्ले है और यह डुअल रियर कैमरा सेटअप से लैस है। स्मार्टफोन में ऐप्पल के ए11 बायोनिक चिप का इस्तेमाल हुआ है और यह वायरलेस चार्जिंग को सपोर्ट करता है।

Samsung Galaxy M20 की कीमत पहली बार कम हुई है। समर सेल के दौरान Galaxy M20 को 9,990 रुपये में खरीदा जा सकता है जबकि इसकी एमआरपी 10,990 रुपये है। गैलेक्सी एम20 हैंडसेट 6.3 इंच का फुल-एचडी+ इनफिनिटी वी डिस्प्ले, 5,000 एमएएच बैटरी, डुअल रियर कैमरा सेटअप, फास्ट चार्जिंग सपोर्ट और 8 मेगापिक्सल का सेल्फी सेंसर है।

सेल में ऐप्पल का iPhone XR 58,990 रुपये (एमआरपी 76,900 रुपये) में बिक रहा है। कंपनी ने हाल ही में इसकी कीमत 59,990 रुपये कर दी थी। इसके साथ मिल रहे अन्य ऑफर्स को इस्तेमाल करने पर हैंडसेट की प्रभावी कीमत 55,990 रुपये हो जाएगी।
iPhone XR में 6.1 इंच का लिक्विड रेटिना डिस्प्ले है। यह 12 मेगापिक्सल के रियर और 7 मेगापिक्सल केफ्रंट कैमरे का साथ आता है।

हॉनर प्ले को 13,999 रुपये में बेचा जा रहा है, जबकि इसकी एमआरपी 21,999 रुपये है। Honor Play में हुवावे के किरिन 970 प्रोसेसर का इस्तेमाल हुआ है। हैंडसेट डुअल कैमरा सेटअप और 16 मेगापिक्सल के सेल्फी के साथ आता है।

Xiaomi का Redmi 6 Pro (3 जीबी, 32 जीबी) सेल में 8,499 रुपये में उपलब्ध है। इसकी एमआरपी 11,499 रुपये है। इस फोन के 4 जीबी रैम और 64 जीबी स्टोरेज वेरिएंट को 9,999 रुपये में खरीदा जा सकता है। बता दें कि Redmi 6 Pro हैंडसेट 5.84 इंच के फुल-एचडी+ डिस्प्ले और डुअल रियर कैमरा सेटअप के साथ आता है।

शाओमी मी ए2 लगभग हर ऑनलाइन सेल का हिस्सा होता है। Xiaomi Mi A2 के 4 जीबी रैम और 64 जीबी स्टोरेज वेरिएंट को 10,999 रुपये (एमआरपी 17,499 रुपये) और 6 जीबी रैम/ 128 जीबी स्टोरेज वेरिएंट को 14,999 रुपये में खरीदा जा सकता है।
बता दें कि शाओमी ए2 एंड्रॉयड वन प्रोग्राम का हिस्सा है। यह डुअल रियर कैमरा सेटअप, 20 मेगापिक्सल के फ्रंट कैमरे और स्नैपड्रैगन 660 प्रोसेसर के साथ आता है। स्मार्टफोन में 5.99 इंच का फुल-एचडी+ डिस्प्ले है जिसपर कॉर्निंग गोरिल्ला ग्लास 5 की प्रोटेक्शन है।

Amazon Summer Sale 2019 में हॉनर 8एक्स का 4 जीबी/ 64 जीबी वेरिएंट 12,999 रुपये (एमआरपी 17,999 रुपये) में बेचा जा रहा है। फोन डुअल रियर कैमरा सेटअप और 16 मेगापिक्सल के फ्रंट कैमरे के साथ आता है। स्मार्टफोन में हुवावे का किरिन 710 प्रोसेसर इस्तेमाल हुआ है। यह 4 जीबी रैम और 3,750 एमएएच की बैटरी से लैस है।

अमेज़न समर सेल में Realme U1 को 8,999 रुपये (एमआरपी 12,999 रुपये) में बेचा जा रहा है। कंपनी ने हाल ही में इसकी कीमत 9,999 रुपये कर दी थी। Realme U1 स्मार्टफोन 6.3 इंच के फुल-एचडी+ डिस्प्ले और डुअल रियर कैमरा सेटअप के साथ आता है। इसमें सेल्फी के लिए 25 मेगापिक्सल का कैमरा दिया गया है। बैटरी 3,500 एमएएच की है।